Geweerriem M1 Original Leather Sling M1907 - Vuurwapen Advertenties
Home » Militaria » WO II » Geweerriem M1 Original Leather Sling M1907
geplaatst: 12 februari 2018 11:58
Loopt af: 78 dagen, 14 uren
Originele Leather Sling M1970
Lederen geweerriem voor het geweer Garand M1 – 30-06
1940-1945 Mag niet ontbreken op jou Garand 40-45
plaatsings ID: 3135a8173567eb79
WO II Arok Zwaag 20 februari 2018 156 keer bekeken, 4 vandaag
WO II Robbie Nijmegen 2 januari 2018 266 keer bekeken, 0 vandaag UFC Best of 2009 (Disc 02)
Hook-n-Shoot: Absolute Fighting Championships 01
AFC: Freestyle Fighting Combat Challenge 10
Mixed Fighting Championship 02: The Road to the Ti ICSC is 'n innoverende kommunikasiemaatskappy geleë in die hart van Durbanville se moderne Heritage Square-kompleks.
Alles wat ons by ICSC doen, is rondom twee woorde gesentreer: kommunikasie en interaksie. Met elke projek waaraan ons werk, fokus ons daarop om só te kommunikeer dat ons teikenmarkte betrokke is by wat ons doen.
Kreatiwiteit bied die inspirasie vir wat ons doen. Tasbare resultate binne die kommunikasie-omgewing motiveer ons om aan te hou innoveer.
Goeie kommunikasie is 'n vaardigheid
Kommunikasie vind daagliks op tallose platforms en in vele verskillende kontekste plaas, maar goeie kommunikasie bly 'n skaars en magtige vaardigheid.
By ICSC verstaan ons hoe kommunikasie werk en hoe dit gebruik kan word sodat jou produk of onderneming maksimum baat daarby kan vind.
Ons is passievol daaroor om besonderse idees te gebruik om kragtige boodskappe te skep wat alles begin by 'n volledige, geïntegreerde strategie. Ons het 3D materiaal, brosjures, wynetikette, omkeerbare logo's, nuusbriewe, webtuistes, jaarverslae, boeke en nog vele meer ontwerp en vervaardig. Ons treffende kopie verskyn in tydskrifte, nuusbriewe, jaarverslae en videotekste. Ons het al selfs Mars sjokolade ingespan in 'n veldtog vir 'n plaaslik gebore NASA-vuurpylingenieur.
Wat jy sê is belangrik, maar hoe en wanneer jy dit sê, is van deurslaggewende belang.
"As kommunikasie gedrag moet verander, moet dit op die wense en belange van die ontvangers gegrond wees."
Alles wat ons ateljee en kantoor verlaat, is die produk van 'n span toegewyde, passievolle en kreatiewe individue. Kliek op die foto's vir meer inligting.
Ilse het ICSC in 2000 gestig nadat sy vroeër haar Meestersgraad in Joernalistiek aan die Universiteit Stellenbosch behaal het. In 2006 is sy as SakeBurger en Ou Mutual se Entrepreneur van die Jaar aangewys. Haar strategiese benadering en passie vir interaktiewe kommunikasie bied die inspirasie vir die portefeulje van kreatiewe werk wat 'n glimlag op ons kliënte se gesigte hou. Sy floreer daarop om die verwagtinge van ons kliënte te oortref. Ilse is vasbeslote om binnekort tyd in te ruim vir 'n kunswaarderingskursus in Florence, Italië.
Anisca is ons projek- en produksiebestuurder. Haar omvangryke ervaring in die advertensiewese het haar senuwees van staal gegee, asook 'n doeltreffendheid wat jy nie sommer agter elke bos kan uitskop nie. Sy verseker dat elke stuk werk betyds en volgens die kliënt se behoefte afgehandel word. Sy is mal oor die gevoel van vervulling wanneer al die stukkies van die legkaart in plek is en is op haar gelukkigste wanneer sy die klank van haar kinders se gelag hoor.
Cara is ICSC se talentvolle grafiese ontwerper. Sy is mal oor die verskeidenheid wat haar werk haar bied asook om uiting aan haar kreatiwiteit te gee in al haar werk. Sy is op haar gelukkigste as sy skilder of tyd saam met haar kinders deurbring. Cara droom om New York in die nie so verre toekoms te besoek nie.
Lorraine is ons kantoorbestuurder en menslike reddingsboei. Oplossingsgedrewe en kalm, pak sy enige taak of hekkie wat oor haar pad kom met haar kenmerkende flair en praktiese ingestelheid aan. Lorraine is by uitstek 'n mensemens, en bekend vir haar vriendelikheid en bedagsaamheid. Haar gelukkigste tye is wanneer sy saam met haar familie is.
Ons luister teen 'n tempo van 125-250 woorde per minuut,
maar dink teen 1 000-3 000 woorde per minuut.
Maak seker jou kommunikasie tel.
Strategie • Projekte • Ontwerp • Web • Woorde • Produksie • Sosiale media • Veranderingskommunikasie • IT-kommunikasie
Kommunikasie is die doeltreffendste wanneer dit op 'n versigtig beplande strategie gegrond is. By ICSC kan ons jou help om 'n omvattende kommunikasiestrategie op te stel wat in jou unieke behoeftes en omstandighede kan voorsien.
Ons wil kommunikasie-oplossings skep wat vir jou werk, en gaan jou dus nie net bloot sê wat om te doen nie. Ons gaan eerder aandagtig na jou projekdoelwitte en behoeftes luister, en dan 'n strategie opstel wat vir jou onderneming werk en die beste moontlike resultate sal oplewer. Die resultaat is doelgemaakte, doeltreffende kommunikasie wat die regte mense op die regte tyd op die regte wyse sal bereik.
Volgens die rekenaarreus IBM word net 40% van projekte deur die hele wêreld heen volgens tydskedule en binne die begroting afgehandel. Ons is trots daarop om deel te vorm van die minderheid: betyds en volgens begroting. Nadat ons met jou gesels het om 'n duidelike projekplan op te stel, kan jy dit in ons bekwame hande laat. Tydsberekening is van kritieke belang vir doeltreffende kommunikasie, so ons belowe om die produk volgens skedule en binne die ooreengekome kosteraming te lewer.
Die pen is dalk magtiger as die swaard, maar visuele beelde is kragtig. Uit 'n onlangse studie by die Universiteit van New York blyk dit dat die meeste mense 80% van wat hulle gesien het, akkuraat kan onthou. Dit is waarom ons baljaar met die skep van besonderse ontwerpe, infografika, innoverende verpakking, treffende fotografie en inspirerende uitleg. Dit is ons trots om 'n grafiese ontwerp te skep wat jou vereistes, produkte en doelwitte in 'n treffende visuele oplossing saamvat en omskep.
"As jy nie aanlyn is nie, bestaan jy nie," lui 'n stelling deur die toonaangewende sosialemedia-kenner Ken Mueller. Ons het die kreatiewe en tegniese vaardigheid om vir jou handelsmerk 'n kragtige en doeltreffende webwerf te skep. Ons hanteer ook domeinregistrasie, soekenjin-optimalisering, standaardisering vir 'n reeks blaaiers en platforms, en sal jou toerus met die vaardighede om jou webwerf wanneer nodig met behulp van 'n inhoudsbestuurstelsel by te werk. Ons gebruik van responsiewe webontwikkeling beteken jou nuwe webwerf sal aanpas by die hulpmiddel wat gebruik word vir toegang daartoe – dieselfde webwerf sal optimaal op beide mobiele en tafelrekenaartoestelle verskyn. Daarbenewens sal jy die gemoedsrus hê dat ons webontwikkeling aan W3C-standaarde (wêreldwyeweb-konsortium) voldoen.
Die beskrywing van die essensie van jou produk of dienste is van deurslaggewende belang. Dit is daarom belangrik om jou woorde reg te kies. Ons spesialiseer in die saamstel van kopie wat jou boodskap op die doeltreffendste wyse moontlik oordra. Ons kan andersins ook bestaande kopie wat nie oor die nodige oemf beskik nie, volgens jou behoeftes redigeer of proeflees. Ons bied ook vertaaldienste in Engels, Afrikaans en isiXhosa.
Dit is dikwels daardie laaste stukkie detail wat 'n uitmuntende produk onderskei van een wat net bloot voldoende is. Met ons produksiekundigheid en kontakpersone kan ons al die lastige duiweltjies in die druk van materiaal en produksie van elektroniese media uitsorteer. As gevolg van ons geskiedenis en ervaring verstaan ons die bedryfspesifikasies vir drukwerk, vervaardiging en aanlynformate en is goed toegerus om enige moontlike gebeurlikhede die hoof te bied.
'n Goed gevestigde teenwoordigheid op Facebook, Twitter, LinkedIn en die talle ander sosialemedia-platforms is noodsaaklik, maar kom ons wees eerlik – dit is ook ongelooflik tydrowend. Laat ICSC die bestuur van jou sosialemedia-platforms oorneem, op jou voorwaardes en volgens jou spesifikasies. Dit is die beste van beide wêrelde – jy besluit wat gesê moet word (of ons sal boodskappe gegrond op jou behoeftes voorstel) en ons sal sorg dat dit gebeur.
Waarom is sosiale media belangrik?
72% van internetgebruikers is aktief op sosiale media
Daar is meer as 1.15 miljard Facebook-gebruikers wêreldwyd
Op 'n gemiddelde dag word 5 700 twiets elke sekonde uitgestuur
Meer as 250 miljoen individue is op LinkedIn geregistreer
Verandering is onvermydelik, maar dit beteken nie mense gaan noodwendig daarvan hou nie. Doeltreffende kommunikasie kan groot veranderingsinisitatiewe in 'n onderneming maak of breek. Met ons veranderingsbestuur-kommunikasiekennis sal jy jou werknemers reg van die begin af kan betrek. Onlangse navorsing by die Dale Carnegie-opleidingsinstituut toon betrokke werknemers is 202% produktiewer as hul onbetrokke eweknieë. Doen maar die somme ...
Ons beskik oor uitgebreide ervaring op die terrein van IT-kommunikasie en -betrokkenheid. Tegnologiese terme kan verwarrend wees vir diegene wat nie in die bedryf werk nie. Ons spesialiseer daarin om IT-terminologie maklik verstaanbaar en toeganklik te maak vir die teikengroep wat ons wil bereik. 'n Beter begrip van IT-funksionaliteite sal opwinding en geesdrif aanwakker by diegene wat ons boodskappe ontvang.
Buiten ons kundigheid op die gebied van IT-kommunikasie, maak ons ook van 'n reeks IT-middele gebruik om te verseker dat jou boodskappe so doeltreffend as moontlik versprei word. Aanlyn en e-posbaniere, analitiese middele, soekenjin-optimalisering en webposisionering is maar net 'n paar van die dienste wat ons aan ons kliënte bied.
Sinvolle kommunikasie =
Insluiting Inspirasie Interaksie
Ons kliënte vorm 'n krities-belangrike element van elke boodskap wat ons saamstel en elke veldtog wat ons van stapel stuur. Ons glo in stap-vir-stap samewerking en terugvoering . Dit lei tot kragtige en doeltreffende werksverhoudings waar kommunikasie die troefkaart is.
Kliek op die skakels hieronder vir 'n oorsig van net 'n paar van ons veldtogte.
Kliek hier vir 'n volledige lys van kliënte.
"Niks is so aansteeklik soos entoesiasme nie."
Wil jy hallo sê? Só kan jy ons kontak:
Telefoon: +27 21 976 1918
Faks: +27 21 975 1715
Posadres: Posbus 817, Durbanville, 7551
Fisieke adres: Heritage Square 7, Vredestraat, Durbanville 7550